Somalië stel 3 Al-Sjabaab-bomaanvallers tereg | Netwerk24
Somalië stel 3 Al-Sjabaab-bomaanvallers tereg
10 Julie 2019 21:08
‘n Foto van die Al-Sjabaab-lede wat tereggestel is.Foto: Facebook
Somalië het Woensdag drie Al-Sjabaab-lede tereggestel vir die hotelaanval in 2017 in Mogadisjoe waarin 18 mense dood is.
Die staatsbeheerde nuusagentskap Somali National News Agency (Sonna) het bevestig die drie mans is ter dood veroordeel nadat hulle skuldig bevind is vir hul deelname aan die bomaanval op die hotel.
“Hulle is daarvan beskuldig dat hulle Al-Sjabaab-lede was. Hulle was ook deel van die aanvallers wat die Nasahablod Two Hotel gebombardeer het. Altesame 18 mense is dood en 47 ander is in die voorval beseer,” sê Somalië se staatsnuusagentskap op sy webwerf.
Volgens Sonna is die mans Woensdagoggend doodgeskiet.
Al-Sjabaab, ’n Islamitiese militante groep wat Somalië se sentrale regering probeer omverwerp, is in 2011 uit Mogadisjoe verdryf en is sedertdien ook in ander gebiede gestuit. – Reuters
Meer oor: Aanval
SA burger dood in Nairobi-terreur